**2493 SVEUČILIŠTE U RIJECI SVEUČILIŠNA KNJIŽNICA RIJEKA**

**Obrazloženje posebnog dijela izmjena i dopuna financijskog plana**

**Za 2024.g.**

**Sažetak djelokruga rada proračunskog korisnika**

Sveučilište u Rijeci, Sveučilišna knjižnica Rijeka (dalje u tekstu: Knjižnica) svoju djelatnost obavlja na temelju Zakona o knjižnicama i knjižničnoj djelatnosti te svih važećih podzakonskih akata. Djelatnost Knjižnice obuhvaća ukupnost njezinih odjela i službi, i usluga kojima izgrađuje i uređuje svoje fondove te osigurava pristup znanstvenim, stručnim i umjetničkim djelima i informacijama kako bi se zadovoljile obrazovne, informacijske i kulturne potrebe pripadnika Sveučilišta u Rijeci i građana regije. U okviru svoje djelatnosti, Knjižnica priređuje programe edukacije korisnika za korištenje knjižnične građe i usluga. U cilju promidžbe zapisanog znanja i knjižničarske struke, Knjižnica priređuje i različite knjižnične događaje za javnost (izložbe i druge kulturne i obrazovne događaje).

Na temelju važećeg Pravilnika o matičnoj djelatnosti i sustavu matičnih knjižnica u Republici Hrvatskoj, Zakona o visokom obrazovanju i znanstvenoj djelatnosti te Statuta Sveučilišta u Rijeci, Sveučilišna knjižnica izgrađuje funkcionalno integrirani Knjižnični sustav Sveučilišta u Rijeci (SveRiKS), koji povezuje u mrežu sve visokoškolske i specijalne knjižnice na području svoje matičnosti i udružuje se s drugim knjižničnim mrežama na nacionalnoj i međunarodnoj razini. Knjižnica obavlja stručni nadzor nad radom knjižnica na području svoje matičnosti i planira njihov razvoj. Djelokrug matičnosti financira Ministarstvo kulture i medija.

Knjižnica provodi istraživanja u knjižničnoj i informacijskoj znanosti. Priređuje stručne i znanstvene skupove na području knjižničarske i informacijske znanosti i programe cjeloživotnog učenja za knjižničarsko osoblje na području svoje matičnosti. Objavljuje stručne publikacije iz područja knjižnične i informacijske znanosti.

Sveučilište u Rijeci u svojim strateškim politikama dalo je značajno mjesto knjižnici u aktivnostima:

* prikupljanja strukturiranih metričkih podataka i koordinacije sustava prikupljanja,
* izradi Politike otvorene znanosti, osnivanju COZ-a,
* kontinuiranom poticanju otvorenog pristupa u repozitorijima sastavnica
* poticanju elektroničkog nakladništva kroz CEN
* osnivanja studentskog kluba u zgradi knjižnice
* podrške u osiguravanju besplatnog članstva za studente u knjižnici

A621002 Redovna djelatnost Sveučilišta u Rijeci

Zakonske i druge pravne osnove

* Statut Sveučilišne knjižnice Rijeka od 5. svibnja 2023. i njegove izmjene od 14. prosinca 2023. godine
* Zakon o visokom obrazovanju i znanstvenoj djelatnosti (NN 119/22)
* Kolektivni ugovor za znanost i visoko obrazovanje (NN 9/2019 do 52/20)
* Temeljni kolektivni ugovor za zaposlenike u javnim službama (NN 29/24)
* Zakon o profesionalnoj rehabilitaciji zapošljavanju osoba s invaliditetom
* (NN 157/13 do 32/20)
* Strategija Sveučilišne knjižnice Rijeka 2021.-2025. od 17. prosinca 2020. godine

|  |  |  |  |  |  |
| --- | --- | --- | --- | --- | --- |
|  | Izvršenje plana 2022. | Plan 2023. | Plan 2024.  | Rebalans 2024. | Index  |
| A621002 Redovna djelatnost Sveučilišta u Rijeci | 470.749 € | 602.280 € | 679.817 € | 788.297 € | 115 |

Ova aktivnost sastoji se od sljedećih elemenata:

1. Financiranje rashoda za plaće

2. Financiranje materijalnih prava zaposlenika, sistematskih pregleda i prijevoza

3. Financiranje naknade poslodavaca radi nezapošljavanja invalida

Ova aktivnost provodi se svake godine.

A622122 Programsko financiranje javnih visokih učilišta

Zakonske i druge pravne osnove

* Zakon o visokom obrazovanju i znanstvenoj djelatnosti (NN 119/22)
* Uredba o programskom financiranju javnih visokih učilišta i javnih znanstvenih instituta u Republici Hrvatskoj (NN 78/23)

|  |  |  |  |  |  |
| --- | --- | --- | --- | --- | --- |
|  | Izvršenje plana 2022. | Plan 2023. | Plan 2024. | REBALANS 2024. | Index  |
| A622122 Programsko financiranje javnih visokih učilišta | 33.539 € | 35.090 € | 33.774 € | 33.774 € | 0 |

Cilj Knjižnice je održati stabilan sustav financiranja redovitih materijalnih troškova iz sredstava programskih ugovora Sveučilišta u Rijeci, kako bi se postigla sigurnost u pokrivanju godišnjih troškova „hladnog pogona“ Knjižnice. **Od 2019. godine Grad Rijeka uveo je naplatu komunalne naknade koja za zgradu Dolac 1 iznosi gotovo 1.550 € mjesečno, što godišnje podiže obveze Knjižnice za više od 13.300 €. Taj novac nije osiguran u sredstvima redovitih materijalnih troškova, stoga je već tijekom 2020. godine uložen dodatan napor i Sveučilišta i Knjižnice za saniranje novo nastalog troška. Financijski plan mora uključivati povećanje redovitih materijalnih troškova budući Knjižnica ne može iz vlastitih sredstava podmiriti ovo povećanje na godišnjoj razini, ovo predstavlja visoki rizik poslovanja.**

A679089 Redovna djelatnost Sveučilišta u Rijeci (iz evidencijskih prihoda)

Zakonske i druge pravne osnove:

* Zakon o visokom obrazovanju i znanstvenoj djelatnosti (NN 119/22)
* Kolektivni ugovor za znanost i visoko obrazovanje (NN 9/2019 do 52/20)
* Temeljni kolektivni ugovor za zaposlenike u javnim službama (NN 29/24)
* Strategija Sveučilišne knjižnice Rijeka 2021.-2025. od 17. prosinca 2020. godine

|  |  |  |  |  |  |
| --- | --- | --- | --- | --- | --- |
|  | Izvršenje 2022. | Plan 2023. | Plan 2024. | Rebalans 2024. | Index  |
|  A679089 Redovna djelatnost Sveučilišta u Rijeci (iz evidencijskih prihoda) | 225.613€ | 275.486 € | 145.000 € | 145.000 € | 0 |

Ova aktivnost provodi se svake godine.

Program redovite djelatnosti Sveučilišne knjižnice Rijeka odvija se putem nekoliko aktivnosti i projekata:

* Aktivnost redovite djelatnosti za pokriće rashoda osoblja i materijalnih rashoda knjižnice, kao i kapitalnih ulaganja u opremu i knjižnu građu.
* Aktivnost redovite djelatnosti Podružnice na Kampusu
* Projekt Pristupa sustavu SVKRI
* Program cjeloživotnog učenja
* Aktivnost matične djelatnosti iz sredstava Ministarstva kulture

Pokazatelji uspješnosti za praćenje provedbe programa Redovite djelatnosti Sveučilišne knjižnice Rijeka

Sveučilišna knjižnica Rijeka sustavno izgrađuje sustav osiguranja kvalitete svoje djelatnosti od 2013. godine. Tijekom 2023. godine provedena je unutarnja prosudba sustava osiguravanja kvalitete Knjižnice u sklopu trećeg ciklusa trogodišnjeg plana unutarnje prosudbe sustava osiguravanja kvalitete Sveučilišta u Rijeci. Na temelju izvršenog uvida, Povjerenstvo zaključuje da se uočava značajan napredak u kvaliteti rada Knjižnice koji se nedvosmisleno može povezati s uspostavljenim sustavom kvalitete. Kultura kvalitete se uočava u svim segmentima rada Knjižnice i kod svih uključenih dionika.

Posebno se uočava napredak u dijelu rada s korisnicima gdje su unaprijeđeni resursi, a korisnici izražavaju i visoku razinu zadovoljstva djelatnicima Knjižnice. Ističu se stručni i angažirani djelatnici posvećeni unaprjeđenju kvalitete rada u segmentu kojim se bave, ali i općenito svih aktivnosti Knjižnice u čemu imaju podršku uprave

Cilj Knjižnice je povećati korištenje raspoloživih prostora za učenje i suvremenih alata za učinkovit pristup informacijama potrebnim za učenje i znanstveni rad, radi postizanja kvalitetnih ishoda učenja i znanstvenog rada. Broj posjeta fizičkim prostorima knjižnice, a osobito mrežnim stranicama i mrežnim sadržajima putem kojih knjižnica osigurava pristup elektroničkim izvorima informacija mjerilo su učinka na ovom području.

Osim financiranja redovitog rada odjela i službi Knjižnice, projekt kojim se zaokružuje redovitu djelatnost Knjižnice je Pristup sustavu Sveučilišne knjižnice Rijeka**.**

Od 2009. godine Knjižnica omogućava korištenje korisničkog prostora Knjižnice izvan redovitog radnog vremena, radnim danom, subotom i nedjeljom. Također, putem ovog projekta financira se nabava ispitne literature za studente Knjižnice i subvencioniraju studentske članarine. U 2019. godini projekt se proširuje i na financiranje nabave literature i produženog rada Podružnice Kampus. U 2020. godini iz istog se izvora financira cjelovita sveobuhvatna nabava literature za obje lokacije, a izdvojen je samo iznos za produljeni rad Podružnice Kampus, zbog toga su promijenjeni omjeri financiranja iako ukupni iznos ostaje jednak.

Knjižnica provodi dva puta godišnje program cjeloživotnog učenja „Informacijski alati za istraživače“ namijenjen cjelokupnoj znanstvenoj zajednici Sveučilišta u Rijeci.

Ministarstvo kulture financira jednog djelatnika za potrebe matične djelatnosti.

Procjena planiranih sredstava temelji se na izračunu troškova potrebnih za realizaciju projekta i to:

* Prosječan godišnji broj sati zaštitarske službe (Središnja knjižnica): 2.480
* Prosječan godišnji utrošak kw el. energije u produženom radnom vremenu (Središnja knjižnica): 1.000
* Prosječan godišnji broj sati čišćenja prostorija (Središnja knjižnica): 80
* Prosječan godišnji broj sati rada studenata (Središnja knjižnica):
* Prosječan godišnji broj sati rada studenata (Podružnica): 800
* Nabava ispitne literature za studente a prema njihovim potrebama
* Povremene aktivnosti na podizanju standarda prostora i opreme a prema zahtjevima studenata

Prosječna cijena sata čišćenja u kn: 47,00